b'\n_START_ARTICLE_\nKanonb\xc3\xa5ten San Pablo\n_START_SECTION_\nHandling\n_START_PARAGRAPH_\nJake Holman er en bitter og hardbarket skipsmaskinist som m\xc3\xb8nstrer p\xc3\xa5 kanonb\xc3\xa5ten San Pablo i Shanghai under den kinesiske revolusjon p\xc3\xa5 1920-tallet. Etter bokseroppr\xc3\xb8ret har USA plassert flere kanonb\xc3\xa5ter som ferdes langs Yangtze. Skipene er der som politisk og styrkemessig markering, men ogs\xc3\xa5 for \xc3\xa5 beskytte amerikanske medborgere i landet og sine interesser. B\xc3\xa5tene blir i stor grad drevet av kinesere som behandles som slaver ombord. Etterhvert som urolighetene utarter blir det klart at amerikanerne som er i landet m\xc3\xa5 evakueres. Kanonb\xc3\xa5ten San Pablo f\xc3\xa5r oppdraget med \xc3\xa5 redde ut en gruppe amerikanske misjon\xc3\xa6rer.\n_START_SECTION_\nPopularitet og \xc3\xb8konomi\n_START_PARAGRAPH_\nKanonb\xc3\xa5ten San Pablo innbrakte $30 millioner i USA, noe som plasserte den p\xc3\xa5 en 4-plass over de mest innbringende filmene i USA i 1966. Til tross for dette ble den oppfattet som en kommersiell skuffelse._NEWLINE_Produksjonskostnadene var p\xc3\xa5 $12,1 millioner.\n_START_SECTION_\nAnmelderne\n_START_PARAGRAPH_\nDen ble godt mottatt av anmelderne, noe som gjenspeiles i at den har f\xc3\xa5tt 94\xc2\xa0% p\xc3\xa5 Rotten Tomatoes. Den amerikanske anmelderen Leonard Maltin har gitt den 3 av 4 stjerner._NEWLINE_VG gav den i sin tid terningkast fire. Den har f\xc3\xa5tt 3,5 av 4 filmruller hos Film Max, og 4 av 5 stjerner hos Den store film- og videoguiden.\n_START_SECTION_\nPriser\n_START_PARAGRAPH_\nRichard Attenborough vant en Golden Globe for beste mannlige biroller. Filmen ble nominert til ytterligere syv Golden Globe-priser. Den ble ogs\xc3\xa5 nominert til \xc3\xa5tte Oscar (inkludert beste film). Den kan ogs\xc3\xa5 nevnes at den ble tildelt prisen for beste klipp av bransjeforeningen Motion Picture Sound Editors.\n_START_SECTION_\nInnspilling\n_START_PARAGRAPH_\nDen meste av filmen ble innspilt i Taiwan og Hongkong. Opptakene foregikk fra november 1965 til mai 1966.'